ananddey/assamese-wiki-corpus huggingface dataset:
থেলিয়া (গ্ৰেচ)

থেলিয়া (/ˈθeɪliə/ বা /θəˈlaɪə/; ইংৰাজী: Thalia বা Thaleia; আক্ষৰিক অৰ্থ: 'the joyous, the abundance') গ্ৰীক পৌৰাণিক কাহিনী অনুসৰি সৌন্দৰ্য্য আৰু কৃপাৰ তিনিগৰাকী দেৱীৰ ভিতৰত অন্যতম৷ তেওঁলোকক চাৰিটেছ (Charites) বুলি জনা যায়, অন্য দুগৰাকী হৈছে তেওঁৰ ভগ্নী এগ্লিয়া (Aglaea) আৰু ইউফ্ৰ’চাইন (Euphrosyne)।

গ্ৰীক শব্দ থেলিয়া হৈছে ভোজৰ বাবে প্ৰয়োগ কৰা বিশেষণ, যাৰ অৰ্থ হৈছে চহকী, প্ৰচুৰ, বিলাসী আৰু ভৰপূৰ।

পৰিয়াল

থেলিয়াৰ পিতৃ জ্যুছ আৰু মাতৃ সামুদ্ৰিক দেৱী ইউৰিনম।

শিল্প-সংস্কৃতিত

শিল্পত সাধাৰণতে তেওঁলোকক বৃত্তকাৰ হৈ নাচি থকা দৃশ্যত চিত্ৰিত কৰা হৈছিল। থেলিয়া আছিল উৎসৱ আৰু সম্ভ্ৰান্ত ভোজৰ দেৱী আৰু তেওঁৰ দলৰ অংশ হিচাপে এফ্ৰোডাইটিৰ সৈতে জড়িত আছিল।

লগতে চাওক

থেলিয়া (মিউজ)
থেলিয়া (নিম্ফ)
থেলিয়া (নেৰেইড)

তথ্য সংগ্ৰহ

শ্ৰেণী:গ্ৰীক কিংবদন্তি
পেট্ৰিয়ন

পেট্ৰিয়ন হৈছে এটা সদস্যভুক্তিৰ সুবিধা থকা এটা ৱেবছাইট, যিয়ে কলা-কুশলীসকলক তেওঁলোকৰ সৃষ্টিৰাজিসমূহ অনুগামীসকলৰ সৈতে ভাগ-বতৰা কৰাৰ জৰিয়তে মাহিলী উপাৰ্জন কৰাৰ এক সুবিধা প্ৰদান কৰে। পেট্ৰিয়ন সাধাৰণতে ইউটিউব ভিডিঅগ্ৰাফাৰ, লেখক, প'ডকাষ্টাৰ, সংগীতজ্ঞ আদি যিসকলে নিয়মিতভাৱে ইণ্টাৰনেটত তেওঁলোকৰ সৃষ্টিৰাজিসমূহ ভাগ বতৰা কৰে, তেওঁলোকে ব্যৱহাৰ কৰা দেখা যায়। ইয়াৰ জৰিয়তে তেওঁলোকে তেওঁলোকৰ অনুগামীসকলৰ পৰা (যাক পেট্ৰন বুলি কোৱা হয়) পোনপটীয়াকৈ অনুদান লাভ কৰিব পাৰে। এই কোম্পানিটো সংগীতজ্ঞ Jack Conte আৰু ডেভেলপাৰ Sam Yam -য়ে ২০১৩ চনত ছানফ্ৰান্সিছক'ত আৰম্ভ কৰিছিল। পেট্ৰিয়নে সাধাৰণতে কলা-কুশলীসকলৰ মাহিলী দৰমহাৰ পৰা ৫ ৰ পৰা ১২ শতাংশ শুল্ক আদায় কৰে আৰু প্ৰতি মাহৰ প্ৰথম দিনাই বিলিঙৰ কামবোৰ সম্পন্ন হয়।

২০১৩ চনৰ মে' মাহত সংগীতজ্ঞ Jack Conte য়ে তেওঁৰ ইউটিউব ভিডিঅ'সমূহৰ জৰিয়তে জীৱিকা নিৰ্বাহৰ এক উপায় বিচাৰি Sam Yam-ৰ সৈতে লগ লাগি পেট্ৰিয়ন প্ৰতিষ্ঠা কৰে। এই মঞ্চই যিমানবাৰ কোনো এজন আৰ্টিষ্টে তেওঁৰ সৃষ্টিৰাজিসমূহ ভাগ বতৰা কৰে, সিমানবাৰেই অনুৰাগীসকলক (পেট্ৰন) তাৰ বাবত অনুদান আগবঢ়োৱাৰ এক সুবিধা প্ৰদান কৰে। প্ৰথম ওঠৰ মাহৰ ভিতৰত ৱেবছাইটটোত ১২৫,০০০ তকৈ বেছি অনুগামীৰ (পেট্ৰন) সদস্যভুক্তি হৈছিল। ২০১৪ চনৰ শেষৰফালে ৱেবছাইটটোৰ সদস্য কলা-কুশলীসকললৈ তেওঁলোকৰ অনুগামীসকলে মাহিলী ১,০০০,০০০ আমেৰিকান ডলাৰকৈ অনুদান পঠিয়াইছিল বুলি ৱেবছাইটটোৰ তৰফৰ পৰা ঘোষণা কৰা হয়।

তথ্য সংগ্ৰহ

শ্ৰেণী:ৱেবছাইট
কেলিয়ানেইৰা (শ্ৰুতিকথা)

কেলিয়ানেইৰা (প্ৰাচীন গ্ৰীক: Καλλιάνειρα, ইংৰাজী: Callianeira) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

কেলিয়ানেইৰা গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত কেলিয়ানেইৰায়ো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
চালকা মিণ্ট স্নেইড

চালকা মিণ্ট স্নেইড (ইংৰাজী: Salka Mint Sneid; প্ৰায় ১৯৫৮ বা ১৯৫৯ – ১৪ ফেব্ৰুৱাৰী ২০২০) এগৰাকী মৰিটানিয়ান অনাতাঁৰ ধাৰাভাষ্যকাৰ আৰু সাংবাদিক আছিল। তেওঁ দুবাৰকৈ উইমেনছ নেটৱৰ্ক অৱ জাৰ্নেলিষ্ট অৱ মৰিটানিয়াৰ সভাপতি হিচাপে কাৰ্যনিৰ্বাহ কৰিছিল। স্নেইড ৰেডিঅ' মৰিটানিয়াত কৰ্মৰত আছিল।

২০১২ চনত তেওঁ মুদ্ৰিত সংবাদ মাধ্যমৰ স্ব-নিয়ন্ত্ৰণ পৰিষদৰ সভাপতি নিৰ্বাচিত হয়। তেওঁ এল ইলহাম নামৰ এখন বাতৰি কাকতো প্ৰকাশ কৰিছিল। সাংবাদিকতা ক্ষেত্ৰত তেওঁ মৰিটানিয়াত মহিলাৰ অংশগ্ৰহণ বৃদ্ধি কৰাৰ ক্ষেত্ৰতো উল্লেখযোগ্য ভূমিকা পালন কৰিছিল আৰু নতুন প্ৰজন্মৰ মহিলা সাংবাদিকসকলক উৎসাহিত কৰিছিল।

স্নেইডে মৰিটানিয়াৰ স্বাস্থ্য আৰু সামাজিক পৰিক্ৰমা মন্ত্ৰালয়ৰ সৈতে সংবাদ মাধ্যমৰ এক নিবিড় সম্পৰ্কৰ বাবে ওকালতি কৰিছিল। তেওঁ সংবাদ মাধ্যমৰ অংশীদাৰিত্বৰ জৰিয়তে পলিঅ' টিকাকৰণৰ বিষয়ে জনসজাগতা বৃদ্ধিৰ বাবে কাম কৰিছিল। তেওঁ মৰিটানিয়াত আৰবী ভাষাৰো এগৰাকী সমৰ্থক আছিল।

তেওঁৰ স্বামী আছিল কবি তথা ৰাজনীতিবিদ আহমেদো ঔল্ড আবদেল কাদেৰ। তেওঁলোকৰ পৰিয়াল সামাজিক আৰু সাংস্কৃতিক ক্ষেত্ৰত সক্ৰিয় বুলি জনা যায়।

তথ্যসূত্ৰ

শ্ৰেণী:সাংবাদিক
পল্টন বজাৰ

পল্টন বজাৰ হৈছে অসমৰ গুৱাহাটীত অৱস্থিত এক বসতিস্থল। ইয়াৰ চৌপাশে পাণ বজাৰ, উলুবাৰী, ৰিহাবাৰী, ফাঁচী বজাৰ অৱস্থিত। পল্টন বজাৰ গুৱাহাটীৰ অন্যতম গুৰুত্বপূৰ্ণ স্থান। যাতায়াত-যোগাযোগ, ব্যৱসায়-বাণিজ্য, হোটেল আদিকে ধৰি আন বহুতো সেৱাৰেই পল্টন বজাৰ হৈছে কেন্দ্ৰস্থল। গুৱাহাটী ৰেল ষ্টেচন, অসম ৰাজ্যিক পৰিবহণ নিগমৰ বাছ আস্থান, চৰকাৰী-বেচৰকাৰী কাৰ্যালয়, বহুতো ব্যক্তিগত বাছ-বাহনসেৱাৰ মূল কেন্দ্ৰস্থল হৈছে পল্টন বজাৰ। উত্তৰ-পূৰ্বাঞ্চলৰ বিভিন্ন ঠাইৰ পৰম্পৰাগত সাজসজ্জা পল্টন বজাৰত উপলব্ধ।

লগতে চাওক

তথ্য সংগ্ৰহ

শ্ৰেণী: গুৱাহাটীৰ উল্লেখযোগ্য ঠাই
জীৱন সম্পৰ্কে চিন্তা আৰু অনুভৱ

জীৱন সম্পৰ্কে চিন্তা আৰু অনুভৱ লেখক দেৱকান্ত সন্দিকৈৰ এখন নিৰ্বাচিত গল্প সংকলন। প্ৰথম প্ৰকাশ অক্টোবৰ,২০১৫ চন।

উদ্ধৃতি

মানুহে জীৱনটো কিমান ভালকৈ,কিমান সুবিধাৰে আৰু কিমান বিলাসেৰে ভোগ কৰিব পাৰিছে সেইটোৱেই সভ্যতাৰ জোখ।
মানুহৰ জীৱন এক ধাৰাবাহিক ভোগচৰ্চা। জীৱনত ভোগৰ মাহাত্ম্য ইমানেই বেছি যে ধৰ্মইও মিছা কথাৰে মানুহক মৃত্যুৰ পিছত কাল্পনিক স্বৰ্গৰ অনন্ত সুখ ভোগৰ লোভ দেখুৱাই।
অসমৰ কোনোবা এখন ভিতৰুৱা গাঁৱত সন্ত্ৰাসবাদী বা আন দুষ্কৃতিকাৰীয়ে জ্বলাই দিয়া ঘৰটো খুব বেছি এঘন্টা জ্বলে, টিভিত সেইটো ২৪ ঘন্টা জ্বলে, তাৰ পিছদিনাও জ্বলে! জুই কুৰা এখন গাঁৱৰ এচুকত জ্বলে, টিভিৰ সহায়ত সেই কুৰা জুই সমগ্ৰ অসমৰ ঘৰে ঘৰে জ্বলে।
যিটো অৱস্থা একেদিনাই হোৱা নাই, সেই অৱস্থাৰ পৰা মুক্তিও একেদিনাই পোৱা নাযায়।
বন্ধ কেৱল অগণতান্ত্ৰিক নহয়, ই এটা অযুক্তি। ‘বন্ধ’ হ’ল কেইজনমান মানুহৰ দ্বাৰা বৃহত সংখ্যক মানুহৰ ব্যক্তি-স্বাধীনতা হৰণ বা ‘বন্ধ’ দিওঁতাৰ একনায়কত্ববাদ।
হিংসা প্ৰবৃত্তিৰ দ্বাৰা আক্ৰান্ত হৈ কাৰোবাক হত্যা কৰিবলৈ মন যোৱাতকৈ গভীৰ প্ৰেম আৱেগত কাৰোবাক চুম্বন বা আলিংগন কৰিবলৈ মন যোৱাটো কেতিয়াও অনৈতিক হব নোৱাৰে।
অসমীয়া মানুহে শান্তিপূৰ্ণ ভাবে সামন্ত বাদী আৰু বৰ্ণবাদী সত্ৰবিলাকৰ ধৰ্মীয় শাসনৰ(শোষণৰ) পৰা মুক্ত হোৱাৰ বিপ্লৱ এটা আৰম্ভ কৰিব পাৰে। এই বিপ্লৱ কৰিবলৈও একো হিংসাত্মক যুদ্ধ বিগ্ৰহ বা গণতান্ত্ৰিক শোভাযাত্ৰা পথ অৱৰোধৰ প্ৰয়োজন নাই। মাত্ৰ সত্ৰলৈ যোৱা বা সত্ৰাধিকাৰক ‘প্ৰভু ঈশ্বৰৰ’ মৰ্য্যদা দিয়াটো বন্ধ কৰি দিলেই হ’ল। সত্ৰত শৰণ-ভজন লোৱা বা কৰ-কাটল দিয়া বন্ধ কৰি দিলেই হ’ল। নীৰৱে নিঃশব্দে।

উৎস

শ্ৰেণী:অসমীয়া গ্ৰন্থ
ড্ৰেগন নৃত্য

ড্ৰেগন নৃত্য হৈছে চীনা সংস্কৃতিৰ এবিধ পৰম্পৰাগত নৃত্য। সিংহ নৃত্যৰ দৰেই ইয়াকো বেছিকৈ কোনো উৎসৱ উদযাপনৰ সময়ত দেখা যায়। বিশেষকৈ চীনা নৱবৰ্ষৰ সময়ত প্ৰায়ে ড্ৰেগন নৃত্য পৰিৱেশন কৰা হয়। চীনা ড্ৰেগন চীনৰ সংস্কৃতিৰ প্ৰতীক, আৰু ইহঁতে মানুহৰ জীৱনলৈ সুখ-সমৃদ্ধি কঢ়িয়াই আনে বুলি বিশ্বাস কৰা হয়। ড্ৰেগনবোৰৰ মহাশক্তি, মৰ্যাদা, উৰ্বৰতা, প্ৰজ্ঞা আৰু পৱিত্ৰতা আদি গুণ আছে বুলি বিশ্বাস কৰা হয়। ড্ৰেগনৰ ৰূপ ভয়ংকৰ আৰু সাহসী যদিও ইয়াৰ উপকাৰী স্বভাৱো আছে। এই নৃত্য পৰিবেশনত পৰিলক্ষিত হোৱা গতিবিধিসমূহ হৈছে ড্ৰেগনৰ শক্তি আৰু মৰ্যাদাৰ প্ৰতীক।

তথ্যসূত্ৰ

শ্ৰেণী:চীনা নৃত্য
শ্বেৰিন ৰত্নগৰ

শ্বেৰীন এফ. ৰত্নগৰ এগৰাকী ভাৰতীয় প্ৰত্নতত্ত্ববিদ, যাৰ কামৰ কেন্দ্ৰবিন্দু হৈছে সিন্ধু উপত্যকাৰ সভ্যতা। তেওঁ কেইবাখনো গ্ৰন্থ আৰু শৈক্ষিক পাঠ্যপুথিৰ লেখিকা।

শিক্ষা আৰু কৰ্মজীৱন

পুনে বিশ্ববিদ্যালয়ৰ ডেক্কান কলেজত ৰত্নগৰে‍ শিক্ষা গ্ৰহণ কৰিছিল৷ ইউনিভাৰ্চিটি কলেজ লণ্ডনৰ ইনষ্টিটিউট অৱ আৰ্কিঅ’লজিত তেওঁ মেছ’পটেমিয়ান প্ৰত্নতত্ত্ব অধ্যয়ন কৰিছিল। তেওঁ দিল্লী জৱাহৰলাল নেহৰু বিশ্ববিদ্যালয়ৰ ঐতিহাসিক অধ্যয়ন কেন্দ্ৰৰ পুৰাতত্ত্ব আৰু প্ৰাচীন ইতিহাস বিভাগৰ অধ্যাপক আছিল। তেওঁ ২০০০ চনত অৱসৰ গ্ৰহণ কৰে, আৰু বৰ্তমান মুম্বাইত বাস কৰা এগৰাকী স্বতন্ত্ৰ গৱেষক। সিন্ধু উপত্যকা সভ্যতাৰ সমাপ্তিৰ কাৰকসমূহৰ অধ্যয়নৰ বাবে তেওঁ বিখ্যাত।

অযোধ্যা বিবাদ

২০০৩ চনৰ মে’ মাহত চুন্নী চেণ্ট্ৰেল ৱাকফ ব’ৰ্ডে - যিয়ে‍ বাবৰি মছজিদটো আগতে হিন্দু মন্দিৰৰ স্থানত আছিল বুলি নাকচ কৰিছিল - তেতিয়াৰ ভাঙি পেলোৱা মছজিদটোত ৰত্নগৰ, সুৰজ ভান আৰু ধনেশ্বৰ মণ্ডলক ভাৰতৰ প্ৰত্নতাত্ত্বিক জৰীপ সংস্থাই (এএছআই) চলোৱা খনন পৰীক্ষা কৰিবলৈ অনুমতি দিয়াৰ বাবে এলাহাবাদ উচ্চ ন্যায়ালয়ৰ সন্মুখত আৱে‍দন জনাইছিল; অনুৰোধটো তৎক্ষণাত মঞ্জুৰ কৰা হৈছিল। ৰত্নগৰে মণ্ডলৰ সৈতে খননকৰণ বন্ধ হোৱাৰ পাছত দুবাৰকৈ জুন আৰু ছেপ্টেম্বৰ মাহত এই স্থান পৰিদৰ্শন কৰিছিল। তেওঁলোক সকলোৱে এই গোচৰৰ ৱাকফ ব’ৰ্ডৰ বিশেষজ্ঞ সাক্ষী হিচাপে পদচ্যুত হৈছিল, আৱিষ্কাৰসমূহৰ স্তৰীয় ৰেকৰ্ড দুৰ্বল ৰখাৰ বাবে এ এছ আইক দোষাৰোপ কৰিছিল আৰু গঠনটোৰ তলত মন্দিৰ বিচাৰি পোৱাৰ বিষয়ে তেওঁলোকৰ সিদ্ধান্ত নাকচ কৰিছিল।

২০০৭ চনত ৰতনগৰ আৰু মণ্ডলৰ সহযোগত অযোধ্যা: খননৰ পাছত পুৰাতত্ত্ব (তুলিকা পাব্লিচাৰ্ছ; নতুন দিল্লী) শীৰ্ষক এক অতি সমালোচনাত্মক মূল্যায়নৰ লেখক। ইয়াৰ ফলত অৱশ্যে আদালতে উপ-ন্যায়ৰ বিষয়সমূহৰ ওপৰত তেওঁলোকৰ ৰাজহুৱা আলোচনাক—য’ত এ এছ আইৰ প্ৰতিৱে‍দন আৰু আন সাক্ষীৰ জবানবন্দীৰ দৰে কেমেৰাৰ ভিতৰত দাখিল কৰা কথা জড়িত আছিল—তাক অৱজ্ঞাসূচক বুলি ধৰি লৈছিল তেওঁলোকৰ ফালৰ পৰা নিঃচৰ্ত ক্ষমা বিচৰা আৰু প্ৰকাশকে সকলো বিক্ৰী নোহোৱা কপি প্ৰত্যাহাৰ কৰাৰ পাছতো পৰৱৰ্তী সময়ত তেওঁলোকক টোকেন জৰিমনা দাখিল কৰিবলৈ নিৰ্দেশ দিয়া হৈছিল, যিটোক পণ্ডিতসকলে তেতিয়াৰ পৰা মধ্যস্থতা কৰাৰ ন্যায়িক প্ৰচেষ্টা হিচাপে বৈশিষ্ট্যযুক্ত কৰাৰ লগতে শৈক্ষিক বিতৰ্কৰ সাধাৰণ নীতি-নিয়মসমূহক পৰিসীমাৱদ্ধ কৰা বুলি উল্লেখ কৰিছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
দেঝুৰ

]]ৰ সৈতে দেঝুৰ পৰিহিতা মাতৃ স্বৰূপ ৰাণী
দেঝুৰ (বা দেজি-হোৰ) হৈছে কাশ্মীৰী পণ্ডিত বিবাহিত মহিলাসকলে পিন্ধা একপ্ৰকাৰৰ ওলমি থকা কাণৰ অলংকাৰ। নিয়মানুসৰি বিয়া হোৱাৰ আগদিনাৰ পৰা এই অলংকাৰ পৰিধান কৰিব লাগে।

এই গহনাবিধ কাণৰ লতিৰ ফুটাত ৰঙা সূতা এডালৰে সংযুক্ত কৰি ৰখা হয় আৰু পিছলৈ এই সূতাৰ ঠাইত কণ্যা এগৰাকীয়ে শহুৰেকৰ ঘৰৰ পৰা দিয়া আথ নামেৰে জনাজাত সোণৰ শিকলি এডাল লগোৱা হয়। সূতা বা শিকলিডাল প্ৰায় ৮-১২ ইঞ্চিমান দীঘলীয়া হয়। তলৰ অংশটো হৈছে অথুৰ, যিটো সোণ, সোণ /ৰূপৰ চেইন বা মুকুতাৰ হ'ব পাৰে আৰু এয়া দেঝুৰৰ লগত সংলগ্ন হৈ থাকে। এই অলংকাৰ মুছলমান কাশ্মীৰী বা আন কোনো হিন্দু সম্প্ৰদায়ে নিপিন্ধে।

এই অলংকাৰবিধ দুটা কাশ্মীৰী পণ্ডিত পৰিয়ালৰ মাজত মিলনৰ প্ৰতীক। দেঝুৰ অলংকাৰবিধ সদায় ষড়ভুজ আকৃতিৰ আৰু ই শিৱ আৰু শক্তিক বুজোৱা এক য়ন্ত্ৰৰ প্ৰতীক।

দিজ শব্দটোৰ এটা ব্যাখ্যা হ'ল এই যে, ই "দ্বিজ"ক প্ৰতিনিধিত্ব কৰে আৰু এইদৰে ব্ৰাহ্মণ সম্প্ৰদায়ৰ কোনো যজ্ঞপৱিতৰ নাৰী সমকক্ষ।

ইয়াৰ কাৰ্য্য ভাৰতৰ অন্যান্য অঞ্চলত ব্যৱহৃত অলংকাৰ মংগল-সূত্ৰ বা সেন্দুৰৰ দৰেই। অৱশ্যে ছোৱালীজনীৰ পৰিয়ালেও এটা দেঝুৰ যোগান ধৰে আৰু স্বামীৰ মৃত্যুৰ পিছতো পৰিধান কৰে।

লগতে চাওক

কাশ্মীৰৰ সংস্কৃতি

তথ্যসূত্ৰ

শ্ৰেণী:অলংকাৰ
গুণসিন্ধু হাজৰিকা

গুণসিন্ধু হাজৰিকা এগৰাকী অসমীয়া ছবিৰ পৰিচালক তথা সহকাৰী পৰিচালক। ১৯৩০ দশকৰ মধ্যভাগত নগাঁও জিলাৰ কামপুৰৰ তেতেলিসৰা গাঁৱত তেওঁৰ জন্ম হৈছিল।

কৰ্মজীৱন

১৯৬০ৰ দশকত মুম্বাইত ৰাজ কাপুৰৰ এখন ছবিৰ স্পটবয়ৰ কামেৰে তেওঁ চলচ্চিত্ৰ জগতত খোজ পেলাইছিল।উপৰিও আৰু এখন ছবি তেওঁ স্বাধীনভাবে পৰিচালনা কৰিছিল। সেইখন হ’ল ভোজপুৰী ভাষাৰ ছবি গোৰী। তেওঁ দুখন বলীউডী ছবি- য়ে কানুন ৰং লায়েগী আৰু জব য়াদ কিসিকী আতি হ্যায়ৰ পৰিচালনাৰ সৈতে জড়িত আছিল।

ব্যক্তিগত জীৱন

অৰ্পনা মিশ্ৰ হাজৰিকাৰ পত্নী। তেওঁলোকৰ কোনো সতি-সন্ততি নাছিল। ২০০১ চনত কামৰূপ জিলাৰ উপায়ুক্তই আৰ্থিক দুৰ্যোগত ভুগা হাজৰিকাক উপায়ুক্ত কাৰ্যালয় চৌহদত এটা পিচিঅ’ স্থাপন কৰিবলৈ বিশেষ অনুমতি প্ৰদান কৰিছিল। এই ব্যৱয়াসৰ পৰা হোৱা আয় সামান্য আছিল যদিও কিবাবৈ চলি থাকিব পৰা হৈছিল। ২০০৯ চনত অসমত এলানি ধাৰাবাহিক বোমা বিস্ফাৰণ সংঘটিত হৈছিল। বিস্ফোৰণৰ পিছত কৰ্তৃপক্ষই সুৰক্ষাজনিত কাৰণত পিচিঅ’টো উঠাই দিছিল। একমাত্ৰ অসম চৰকাৰৰ শিল্পী পেঞ্চনেৰে চলিবলগীয়া হোৱা হাজৰিকাই চৰম দাৰিদ্ৰৰ সন্মুখীন হৈছিল।

সন্মান

কামপুৰৰ সামাজিক-সাংস্কৃতিক অনুষ্ঠান আৰোহনে কপিলী বঁটা-২০১৮ৰে তেওঁক সন্মানিত কৰে।

তথ্য উৎস

শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:সংক্ষিপ্ত জীৱনী
নিৰ্বাচিত অসমীয়া গল্প

অৰিন্দম বৰকটকী (; জন্ম: ১৯৭৬) একাধাৰে লেখক, সমালোচক, সম্পাদক আৰু অধ্যাপক। তেওঁ অসম প্ৰকাশন পৰিষদৰ পৰা প্ৰকাশ পোৱা প্ৰকাশ আলোচনীৰো সম্পাদক আছিল। অনুশীলন গ্ৰন্থৰ বাবে তেওঁ ২০১১ বৰ্ষত সাহিত্য অকাডেমি যুৱ বঁটা আৰু মুনীন বৰকটকী বঁটা লাভ কৰে। তেওঁ আনন্দৰাম ঢেকিয়াল ফুকন মহাবিদ্যালয়ৰ ইংৰাজী বিভাগৰ শিক্ষক।
নিৰ্বাচিত অসমীয়া গল্প, আধুনিক অসমীয়া গল্পৰ প্ৰতিনিধিত্বমূলক আৰু পৰিচয়সূচক সংকলন হিচাপে এই গ্ৰন্থখনি প্ৰস্তুত কৰা হৈছে।সংকলন সম্পাদনা অৰিন্দম বৰকটকী। প্ৰকাশ ২০০৫।প্ৰকাশন-ক্ৰান্তিকাল প্ৰকাশন

উদ্ধৃতি

নিৰ্বাচিত অসমীয়া গল্প
প্ৰেম আৰু বৈবাহিক সম্বন্ধ দুটা সদায় পৰস্পৰ বিভিন্ন বস্তু; যদিও আমি সকলো সময়তে ভুলকৈ আৰু বলেৰে দুয়োটিকে একে ঠাইতে আৱদ্ধ কৰি ৰাখিব খোজোঁ।

বান্ধৱীৰ বন্ধুত্ব নালাগে বন্ধুৰ বন্ধুত্বও বিবাহিতা পত্নীৰ মনত এটা ইৰ্ষাৰ বস্তু।

যুদ্ধ শেষ হ'লেও মিলিটাৰীৰ কিটবেগ কঢ়িওৱা ফেছ'নেবল অভ্যাসটো অটুট ৰাখিবৰ কাৰণে যুদ্ধোত্তৰ সংস্কৃতিৰ ডাঙৰ অৱদান ৰৈ গ'ল-বেগ। মোনা। নগা মোনা, খামটি মোনা, থৈলাৰ মোনা, প্লাষ্টিকৰ মোনা, হেম্ডলুম কাপোৰৰ মোনা-সকলো নিৰ্বিশেষ হৈ কেৱল 'বেগ' বোলা যিটো সাৰ্বজনীন বস্তুৰ প্ৰচলন হ'ল-তাৰ স্থান হ'ল সকলোৰে কান্ধত-ডেপুটি কমিচনাৰ, চাপ্ৰাচী, প্ৰফেচাৰ, ছাত্ৰ-আপামৰ সকলোৰে। এই সাৰ্বজনিন নতুন উদ্ভাৱনে আমাৰ দেশৰ 'কেৰেজ এণ্ড ট্ৰেন্সপ'ৰ্ট' সমস্যাৰ বহুখিনি সমাধান কৰিলে।

ভাতে ভোক নামাৰে, মাতে মাৰে।

সিহঁতৰ কালত যৌৱনৰ বতৰ মুকলিমূৰীয়া আছিল; মৰমত কোনো মল নাই, হাঁহি আৰু সম্ভোগৰ এটি বৈ থকা সুঁতি। ইটোৱে সিটোক এৰি থকাৰ কথা ভাবিবকে নোৱাৰে।

তাৰপিছত ক’লে,‘মোক কিয় সুধিছা? নিজকে সোধা; তোমালোকৰ মাটি, তোমালোকৰ দেশ। তোমালোকে কাৰোবাক থানা পাতি,কাছাৰি পাতি থাকিবলৈ দিলে কোনোবা থাকিব পাৰিব,নহলে নোৱাৰে।’

ঠগীৰামে চকুপানী টুকি টুকি ক'লে, 'আমাৰ আবাল বৃদ্ধ-বনিতাই আমাৰ কাৰণে কেঁচা তেজ দান কৰিছে। আমাৰ যিবোৰৰ শৰীৰত এতিয়াও তেজ বলি আছে, সেইবোৰৰ এইবাৰ মৰিবৰ পাল, আহক, সকলোৱে আজি ইয়াত সঙ্কল্প লওঁ-কৰিম, কিম্বা মৰিম।'

সোণৰ কলং, ৰূপৰ কলং, সোঁতৰ ছেৱে ছেৱে নাচে। কলং আজিও বয়, অতীত পিছত থৈ...।৭৬

মাক-বাপেকে নিজৰ আটাইবোৰ সন্তানকে সমানে ভাল পায় যদিও বিশেষ কোনোবা এটালৈ হয়তো তেওঁলোকৰ মনত এটা গোপন দুৰ্বলতা থাকে ঠিক তেনেকৈ বুধিৰামে গোটেই জাক গৰুকেই প্ৰাণভৰি ভাল পায় যদিও দহাঁৰ কাৰণে তাৰ হৃদয়ত এডুখৰি সুকীয়া ঠাই আছে।

নাৰীৰ বিষয়ে সকলো নিয়াৰিকৈ জানিবলৈ মোৰ মন টো পূৰঠ নহ'লেও এই কথা নিশ্চয়কৈ কব পাৰোঁ যে এবাৰ যদি কেনেবাকৈ নাৰীৰ পৰপুৰুষত মন বহিল অথবা মনৰ গুপুত বতৰা ৰ'দ-কাঁচলিলৈ ওলোৱাত এৰা পৰিল,তেনে নাৰী দেখাত যিমানেই চকচকীয়া হওক লাগে তেওঁক সামৰি ললে সম্পদতকৈ আপদহে বেছি; কোন দিনা স্বামীগুৰুৰ মান-সন্মানত খোঁট দি ভুজংগিনী পলাই যায় তাৰ মহিমা বুজী টান।
মানুহে এজনক শ'লাগ লোৱাও ভাল নাইবা শত্ৰুতা কৰাও ভাল; কিন্তু এজনৰ প্ৰতি উদাসীন হোৱাৰ দৰে দ্বিতীয় শাস্তি দিয়াৰ উপায় নাই।
আগৰ ঋষি-মুনিসকলেও মানুহৰ হিয়াৰ সনাতন আকাংক্ষাক মূল্য দিছিল। এটা শ্লোকত কি আছে জান? আকুল হৈ নাৰীয়ে প্ৰেম নিবেদন কৰিলে তাত পাপ-পুণ্যৰ প্ৰশ্ন উঠিব নোৱাৰে।
উঃ সেইবোৰ শূদিৰ-বামুণ-গৰিয়া-মুছলমান চব খোলাকটিৰ তাল। মানুহহে লাগে আমাক-কাটিলে তেজ ওলোৱা মানুহ।
মানুহ সময়ৰ পৰা সময়লৈ পাৰ হৈ যায় সময়ৰ মাজেৰে, ক'ব নোৱাৰাকৈয়ে। আৰু কবনোৱাৰাকৈয়ে পাছফালে এখন দুৱাৰ নিঃশব্দে বন্ধ হৈ যায়।

তথ্য সূত্ৰ
মেহৰীন পীৰজাদা

মেহৰীন কৌৰ পীৰজাদা (; জন্ম: ৫ নৱেম্বৰ ১৯৯৫) এগৰাকী ভাৰতীয় অভিনেত্ৰী আৰু মডেল যিয়ে প্ৰধানকৈ তেলুগু, তামিল, হিন্দী আৰু পঞ্জাবী চলচ্চিত্ৰত অভিনয় কৰে। পীৰজাদাই ২০১৬ চনত তেলুগু চলচ্চিত্ৰ কৃষ্ণ গাদী বীৰ প্ৰেম গাধাৰ জৰিয়তে অভিনয় জীৱনৰ পাতনি মেলে। তেওঁ ২০১৭ চনত ফিলৌৰীৰ জৰিয়তে হিন্দী আৰু নেনজিল থুনিভীৰুন্ধালৰ জৰিয়তে তামিল চলচ্চিত্ৰ জগতত পদাৰ্পণ কৰে।

পীৰজাদাই মহানুভাৱুডু (২০১৭), ৰাজা দ্য গ্ৰেট (২০১৭) আৰু এফ২: ফান এণ্ড ফ্ৰাষ্ট্ৰেশ্যন (২০১৯) আদিকে ধৰি কেইবাখনো সফল তেলুগু ছবিত অভিনয় কৰিছে। ২০১৯ চনত ডি.এছ.পি. দেৱৰ জৰিয়তে তেওঁ পঞ্জাবী চলচ্চিত্ৰ জগততো খোজ পেলায়।

প্ৰাৰম্ভিক জীৱন আৰু কাম

মেহৰীন পীৰজাদাৰ জন্ম হৈছিল ১৯৯৫ চনৰ ৫ নৱেম্বৰত ভাৰতৰ পঞ্জাবৰ বাথিণ্ডাত। তেওঁ এটা শিখ পৰিয়ালত জন্মগ্ৰহণ কৰিছিল। তেওঁৰ পিতৃ গুৰলাল পীৰজাদা এজন কৃষিবিদ তথা ৰিয়েল্টৰ আৰু মাতৃ পৰমজিৎ কৌৰ পীৰজাদা এগৰাকী গৃহিনী। তেওঁৰ একমাত্ৰ ভাতৃ গুৰফাতে পীৰজাদাও এজন মডেল আৰু অভিনেতা।

পীৰজাদাই দহ বছৰ বয়সতে প্ৰথমবাৰৰ বাবে ৰেম্প ৱাক কৰিছিল আৰু এক সৌন্দৰ্য প্ৰতিযোগিতাত 'কাচৌলী প্ৰিন্সেছ' খিতাপ অৰ্জন কৰিছিল। পিছলৈ তেওঁ কানাডাৰ টৰণ্টোত 'মিছ পাৰ্চনেলিটি চাউথ এছিয়া কানাডা ২০১৩' হিচাপে মুকুট পিন্ধিবলৈ সক্ষম হয়। ইয়াৰ পিছত পীৰজাদাই যথেষ্ট বিজ্ঞাপন আৰু মডেলিংৰ কাম লাভ কৰে।

ব্যক্তিগত জীৱন

এবছৰীয়া প্ৰেমৰ সম্পৰ্কৰ পিছত ২০২১ চনত ৰাজনীতিবিদ ভৱ্য বিষ্ণয়ৰ সৈতে পীৰজাদাৰ আঙঠি পিন্ধোৱা পৰ্ব সম্পন্ন হৈছিল। অৱশ্যে চাৰি মাহৰ পিছত এই সম্পৰ্কটো ভংগ হয়।

তথ্যসূত্ৰ

বাহ্যিক সংযোগ

শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
পশ্চিম প্ৰদেশ, শ্ৰীলংকা

জনগাঁথনি

জনসংখ্যা

২০২৪ চনত পশ্চিম প্ৰদেশৰ জনসংখ্যা আছিল ৬,১১৭,৩৪১ জন। পশ্চিম প্ৰদেশত প্ৰতি ১০০ গৰাকী পুৰুষৰ বিপৰীতে মহিলাৰ সংখ্যা ৯৩.৮৩ গৰাকী। জনসংখ্যাৰ বেছিভাগেই সিংহলী লোক, লগতে শ্ৰীলংকান মুৰ আৰু শ্ৰীলংকান তামিলসকল সংখ্যালঘু হিচাপে আছে।

জনগোষ্ঠী

শ্ৰেণী:এছিয়া
শ্ৰেণী:শ্ৰীলংকা
পাল নাম

পালনামৰ অৰ্থ হৈছে নিৰৱচ্ছিন্নভাৱে পালে পালে কৰা নাম-কীৰ্তন। ইতিহাসপ্ৰসিদ্ধ গড়মূৰ সত্ৰ, দক্ষিণপাট সত্ৰ, নতুন কমলাবাৰী সত্ৰ, বেঙেনাআটী সত্ৰ, বিহিমপুৰ সত্ৰ আদিত নিজস্ব পৰম্পৰাৰে পালনাম অনুষ্ঠিত হয়। আউনীআটী সত্ৰত অনুষ্ঠিত হোৱা পালনামৰ এক সুকীয়া বৈশিষ্ট্য আছে। ঐতিহ্যমণ্ডিত এই উত্সৱ কাতি মাহৰ ২৫ তাৰিখৰ পৰা ২৯ তাৰিখলৈ অনুষ্ঠিত হয়। আউনীআটী সত্ৰৰ পালনাম সত্ৰৰ দ্বিতীয়গৰাকী অধিকাৰ কেশৱদেৱৰ দিনৰ পৰা প্ৰচলন হৈছে। মহাপুৰুষ মাধৱদেৱৰ দ্বাৰা বিৰচিত নামঘোষা পালনামৰ প্ৰধান সম্পদ। পাঁচদিন ধৰি আয়োজিত পালনামত পূব, পশ্চিম আৰু উত্তৰ হাটীৰ ভকতসকলে পাল পাতি নাম গায়। নামৰূপী নৌকাৰ সন্মুখত ভাগৱত স্থাপন কৰি এই নাম গোৱা হয়।

তথ্য সংগ্ৰহ

মাজুলীৰ ঐতিহ্য, সংকলন আৰু সম্পাদনা -জয়ন্ত কুমাৰ বৰা,অনন্ত কলিতা ।

শ্ৰেণী:অসমৰ সংস্কৃতি
হেমকোষৰ ব্ৰেইল সংস্কৰণ

হেমকোষৰ ব্ৰেইল সংস্কৰণ দৃষ্টিহীনসকলৰ বাবে ব্ৰেইল লিপিৰে প্ৰকাশ কৰি উলিওৱা এখন অসমীয়া অভিধান। ১৯১৯ চনত অসমীয়া ভাষাত এখন পূৰ্ণাংগ অভিধান প্ৰকাশ হৈছিল, নাম আছিল হেমকোষ। হেমকোষৰ প্ৰণেতা আছিল হেমচন্দ্ৰ বৰুৱা। তেওঁৰ মৃত্যুৰ পিছত প্ৰকাশিত অভিধানখনৰ নাম তেওঁৰ নামেৰেই হেমকোষ ৰখা হয়। তেতিয়াৰে পৰা এতিয়ালৈ হেমকোষৰ পোন্ধৰটা সংস্কৰণ প্ৰকাশ হৈছে। ২০২২ চনত হেমকোষৰ ব্ৰেইল সংস্কৰণ প্ৰকাশ কৰা হয়। দৃষ্টিহীন লোকৰ বাবে সহজে ব্যৱহাৰ কৰিব পৰাকৈ প্ৰস্তুত কৰা “হেমকোষৰ ব্ৰেইল সংস্কৰণ”ৰ আগতে, অক্সফৰ্ড ইংৰাজী অভিধানৰ বাহিৰে কোনো ভাৰতীয় ভাষাত দৃষ্টিহীনসকলৰ বাবে পূৰ্ণাংগ অভিধান প্ৰকাশ হোৱা নাছিল। দ্বিভাষিক ৰূপত ব্ৰেইল সংস্কৰণ দক্ষিণ-পূব এছিয়াত এইখনেই প্ৰথম বুলি উন্মোচনী সভাত কোৱা হৈছিল আৰু অক্সফোৰ্ডৰ পিছতে ই দ্বিতীয়খন ব্ৰেইল অভিধান।
হেমকোষৰ ব্ৰেইল সংস্কৰণত ১২০০ৰো অধিক পৃষ্ঠা আৰু এক লাখৰো অধিক শব্দ সংযোজন কৰা হৈছে। লুইচ ব্ৰেইলে ১৮২১ চনত উদ্ভাৱন কৰা ব্ৰেইল লিপিৰে অসম ৰাজ্যিক সমাজ কল্যাণ বিভাগৰ ব্ৰেইল ছপাশালত কেইবাগৰাকী ব্যক্তিৰ সহযোগ আৰু জয়ন্ত বৰুৱাৰ উদ্যোগত হেমকোষৰ ‘চতুৰ্দশ ডট ব্ৰেইল’ সংস্কৰণটো ছপা কৰি উলিওৱা হয়।

তথ্য সূত্ৰ

শ্ৰেণী:অভিধান
ৰাম

ৰাম বা ৰামচন্দ্ৰ হ'ল হিন্দু দেৱতা বিষ্ণুৰ সপ্তম অৱতাৰ। হিন্দু ধৰ্মগ্ৰন্থবোৰত তেওঁক অযোধ্যাৰ ৰজা বুলি উল্লেখ আছে।

উদ্ধৃতিসমূহ

अपि स्वर्णमयी लङ्का न मे लक्ष्मण रोचते।जननी जन्मभूमिश्च स्वर्गादपि गरीयसी॥
অনুবাদ: হে লক্ষ্মণ, এনে স্বৰ্ণময়ী লঙ্কাইও আমাক আকৃষ্ট কৰিব নোৱাৰে। জননী জন্মভূমি স্বৰ্গতকৈও মহান।
মানক হিন্দী ব্যাকৰণ ঔৰ ৰচনা (কোৰ্ছ এ) ড° কমল সত্যৰ্থী, ড° ৰবি প্ৰকাশ গুপ্ত আৰু দীপ্তি প্ৰকাশ

উৎস

বাহ্যিক সংযোগ

Category:হিন্দু দেৱ-দেৱী
আৰৱা আবৌন

আৰৱা আবৌন জন্ম: ১৯৮২ – মৃত্যু: ২০২০) এগৰাকী লিবিয়ান-কানাডিয়ান ফটোগ্ৰাফাৰ আছিল।

জীৱনী

আৰৱা আবৌনে ১৯৮২ চনত লিবিয়াৰ ট্ৰিপলিত জন্মগ্ৰহণ কৰে। তেওঁ ট্ৰিপলিৰ আমাজিগ বংশৰ আছিল।। ১৯৮৩ চনত মুয়াম্মাৰ গাদ্দাফি শাসনত দিয়া যুৱক নিযুক্তিৰ কাৰণে তেওঁ পৰিয়ালৰ সৈতে কানাডালৈ প্ৰব্ৰজন কৰে। তেওঁৰ দেউতাক, মুস্তাফা মহম্মদ আবৌনে (১৯৪০–২০১৩), নিজৰ পুত্ৰসকলৰ জীৱন সুৰক্ষাৰ বাবে আশংকা কৰিছিল। তেওঁৰ শিল্প কৰ্ম পশ্চিমীয়া দেশত বাস কৰা এগৰাকী ইছলামিক মহিলা হিচাপে, তেওঁৰ জীৱনৰ অভিজ্ঞতাৰ পৰা বহুখিনি প্ৰভাৱিত হয় আৰু তেও তেওঁৰ কৰ্মত প্ৰায়ে পশ্চিমীয়া সাংস্কৃতিক প্ৰতীকৰ লগতে পৰম্পৰাগত ইছলামিক ৰীতি-নীতি, সাজ-পাৰ আৰু আইকনসমূহো সন্নিবিষ্ট কৰা হয়। তেওঁ ব্যাখ্যা কৰে যে, তেওঁৰ কামৰ লক্ষ্য হৈছে "ৰাজনৈতিক বিষয়ৰ পৰা বিশ্বাসৰ ভেটিৰ কাব্যিক উপস্থাপনলৈ মনোযোগ পৰিৱৰ্তন কৰি ইছলামিক সংস্কৃতিৰ এক সুক্ষ্ম প্ৰশংসাসূচক ভাস্কৰ্য্য শিল্পকৰ্ম কৰা।"

আবৌনৰ কৰ্মৰাজি আন্তৰ্জাতিক পৰ্যায়ত কানাডা, আমেৰিকা, ইউৰোপ, এছিয়া আৰু মধ্যপ্ৰাচ্যৰ বিভিন্ন গেলেৰীত প্ৰদৰ্শিত হৈছে। ২০১৪ চনত ভূমধ্যসাগৰীয় দেশৰ বাবে ২৬ সংখ্যক বাৰ্ষিক আলেকজেণ্ড্ৰা বিয়েনালে বঁটাত তেওঁৰ ডিপ্টিক (Diptych) মিৰ'ৰ মিৰ'ৰ, আল্লাহ আল্লাহে দ্বিতীয় পুৰস্কাৰ লাভ কৰে। শিল্প সমালোচক ভেলেৰী বেহিয়েৰীয়ে এই শিল্প কৰ্মত লক্ষ্য কৰিছে যে, এই শিল্পৰ টুকুৰাটোৱে ওৰণি টানি লৈ আৰু ওৰণি নোলোৱাকৈ আবৌনৰ প্ৰতিফলন দেখুৱাইছে আৰু ই "ইচ্ছাকৃতভাৱে দৃশ্যগত সৰলতা আৰু হাস্যৰসৰ সৈতে" ধাৰাভাষ্য প্ৰদান কৰে।

প্ৰদৰ্শনী

২০১২ - হৃদয় দ্বাৰা শিক্ষণ - তৃতীয় লাইন গ্যালাৰী, ডুবাই।
২০১৪ - হনোলুলু - চুলতান গ্যালাৰী, কুৱেইট।
২০১৫ - বাৰ্থমাৰ্ক থিয়’ৰী - লণ্ডন প্ৰিণ্ট ষ্টুডিঅ', লণ্ডন, ইউ কে।
২০১৭ - অভয়াৰণ্য - FOR-SITE ফাউণ্ডেচন, ফ'ৰ্ট মেছন চেপেল, চান ফ্ৰান্সিস্কো, কেলিফৰ্নিয়া।
২০১৮ - সংযোগ: আমাৰ সংগ্ৰহৰ সৈতে আমাৰ শিল্প বৈচিত্ৰ্য সংলাপ, মণ্ট্ৰিয়েল মিউজিয়াম অৱ ফাইন আৰ্টছ

তথ্য সূত্ৰ

শ্ৰেণী:মৃত ব্যক্তি
শ্ৰেণী:ফটোগ্ৰাফাৰ
দেৱকান্ত সন্দিকৈ

দেৱকান্ত সন্দিকৈ (জন্ম:১৯৫০- ) এগৰাকী গদ্য লেখক। আশীৰ দশকৰ পৰা অসমীয়া গদ্য সাহিত্যক সমৃদ্ধ কৰি ৰখা দেৱকান্ত সন্দিকৈয়ে সৰ্বমুঠ ১৩খন গ্ৰন্থ লিখি উলিয়াইছে। অসমীয়া ভাষাত মূলতঃ মৌলিক আত্ম-উৎকৰ্ষমূলক গ্ৰন্থ ৰচনা কৰা দেৱকান্ত সন্দিকৈ ১৯৭৩ চনৰপৰা ভাৰতৰ বতৰ বিজ্ঞান কেন্দ্ৰ, গুৱাহাটীৰ শাখাত চাকৰি জীৱনৰ আৰম্ভ কৰে আৰু ২০০৫ চনৰপৰা ২০১০ চনলৈকে সেই প্ৰতিষ্ঠানৰ ডাইৰেক্টৰ হিচাপে কাৰ্যনিৰ্বাহ কৰি অৱসৰ গ্ৰহণ কৰে। বৰ্তমানেও সাহিত্য জগতৰ লগত জড়িত হৈ আছে।

জন্ম আৰু বংশ পৰিচয়

দেৱকান্ত সন্দিকৈৰ জন্ম হয় ১২ মে’ ১৯৫০ চন, পূৰ্বৰ অবিভাজিত লখিমপুৰ আৰু বৰ্তমান ডিব্ৰুগড় জিলাৰ ইকৰাতলি, নাহৰচুক গাঁও, ডিকম অঞ্চলত। দেউতাকৰ নাম ভৱকান্ত সন্দিকৈ আৰু মাতৃৰ নাম তুলেশ্বৰী সন্দিকৈ। পত্নীৰ নাম নিজৰা সন্দিকৈ।

শিক্ষাজীৱন

১৯৫৫ গণেশবাড়ী বাগানৰ প্ৰাথমিক স্কুলত প্ৰাথমিক শিক্ষা।
১৯৬৭ চনত ডিকম হাইস্কুলৰপৰা প্ৰৱেশিকা পৰীক্ষা পাছ।
১৯৭১ চনত ডিব্ৰুগড়ৰ কানৈ মহাবিদ্যালয়ৰপৰা বি.এছ.চি. পৰীক্ষা পাছ।
১৯৭৩ চনত ডিব্ৰুগড় বিশ্ববিদ্যালয়ৰ পৰা পৰিসংখ্যা বিজ্ঞানত স্নাতকোত্তৰ।

কৰ্মজীৱন

১৯৭৩ চনৰপৰা ভাৰতৰ বতৰ বিজ্ঞান বিভাগ, আঞ্চলিক বতৰ বিজ্ঞান কেন্দ্ৰ, গুৱাহাটীত চাকৰি জীৱনৰ আৰম্ভ হয়।

সাহিত্যৰাজি

১৯৭৩ চনৰ আগভাগত হোমেন বৰগোহাঞি সম্পাদিত ‘সাপ্তাহিক নীলাচল’ত লেখা প্ৰকাশ। পৰৱৰ্তী সময়ত তেওঁ প্ৰান্তিকত লেখা-মেলা কৰে। পৰাগ কুমাৰ দাস সম্পাদিত ‘বুধবাৰ’ কাকততো সন্দিকৈয়ে ‘চিন্তাশীল্প’ শীৰ্ষক এটা সাপ্তাহিক স্তম্ভ লেখা লিখিবলৈ আৰম্ভ কৰে। তেওঁৰ প্ৰকাশিত গ্ৰন্থসমূহ হ’ল-
ৰমনীয় অনুভৱ, ১৯৯২
চিন্তা-শিল্প, ১৯৯০
জীৱনৰ প্ৰথম পাঠ, ১৯৯৪
ককা আৰু নাতিৰ আধুনিক সংলাপ, ১৯৯৫
ঈশ্বৰহীন পৃথিৱীৰ সপোন,২০০০
জীৱনৰ সুখ-দুখ,২০০৪
এটা সামাজিক বিজ্ঞাপন, ২০০৮
মানৱতাৰ সাধনা, ২০১০
পুৱাই দুৱাৰ খুলি দেখা পৃথিৱীখন, ২০১২
জীৱনটো আমি মাথোঁ এবাৰেই পাওঁ, ২০১৩
জীৱন সম্পৰ্কে চিন্তা আৰু অনুভৱ, ২০১৫
কৰ্মই ভাগ্য, ২০১৭
জীৱনৰ সাৰাংশ, ২০১৮

বঁটা আৰু সন্মান

১৯৯৪ চনত ‘ৰমনীয় অনুভৱ গ্ৰন্থ’ৰ বাবে শশীমোহন ভট্টাচাৰ্য বঁটা।
২০১০ চনত ‘নতুন সুৰ’ৰ সাহিত্যজ্যোতি বঁটা।

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি

লগতে চাওক

দেৱকান্ত সন্দিকৈৰ “জীৱনটো আমি মাথোঁ এবাৰেই পাওঁ”-(ভাস্কৰ ভূঞা)
মহেন্দ্ৰ মোহন চৌধুৰী

মহেন্দ্ৰ মোহন চৌধুৰীৰ জন্ম ১৯০৯ চনত অসমৰ বৰ্তমান বৰপেটা জিলাৰ অৰ্ন্তগত নগাঁও নামৰ গাঁৱত। এল এল বি পাচ কৰি তেওঁ মহাত্মা গান্ধীৰ আহ্বানত ভাৰত ত্যাগ আন্দোলনৰ আগৰণুৱা হৈ পৰে। গোপীনাথ বৰদলৈৰ নেতৃত্বত অসমক গ্ৰুপিঙৰ পৰা ৰক্ষা কৰিবলৈ ১৯৪৬ চনৰ ১৫ ডিচেম্বৰত মহাত্মা গান্ধীক শ্ৰীৰামপুৰত লগ কৰি অসমক পূব পাকিস্তানৰ অঙ্গ নোহোৱাৰ বাবে যোৱা অসমৰ দুজনীয়া দলটোৰ এজন আছিল মহেন্দ্ৰ মোহন চৌধুৰী।

ভাৰতবৰ্ষ স্বাধীন হোৱাৰ পিচত তেওঁ ভাৰতীয় জাতীয় কংগ্ৰেছত যোগদান কৰি ১৯৫৭ চনত তেওঁ নিখিল ভাৰত কংগ্ৰেছ কমিটীৰ সাধাৰণ সম্পাদক হিচাপে নিযুক্ত হৈছিল। পিছত ১৯৭০ চনৰ পৰা ১৯৭২ চনলৈ অসমৰ চতুৰ্থজন মুখ্যমন্ত্ৰীৰূপে নিযুক্ত হয়। ইয়াৰ পিচত ১৯৭৩ চনৰ পৰা ১৯৭৭ চনলৈ তেখেতে পাঞ্জাবৰ ৰাজ্যপাল হিচাপে কাৰ্যনিৰ্বাহ কৰে। এই সময়তে তেখতে মহাপুৰুষ শ্ৰীমন্ত শঙ্কৰদেৱৰ কৰ্মৰাজি আন আন ৰাজ্যলৈ বিয়পাবলৈ বহু প্ৰচেষ্টা হাতত লয়। পাঞ্জাবৰ পাটীয়ালা বিশ্ববিদ্যালয়ৰ শঙ্কৰদেৱ আসন তাৰেই এটি উদাহৰণ৷ অসমত উন্নত পদ্ধতিত খেতি কৰোৱা আৰু অসমীয়া ভাষাৰ স্বীকৃতি পোৱাতো তেখেতৰ অৱদান উল্লেখযোগ্য।

তথ্য সংগ্ৰহ

শ্ৰেণী:অসমৰ মুখ্যমন্ত্ৰী
শ্ৰেণী:অসমৰ ব্যক্তি
কনক মূৰ্তি

কনক মূৰ্তি (ইংৰাজী: Kanaka Murthy; ২ ডিচেম্বৰ ১৯৪২ – ১৪ মে’ ২০২১) এগৰাকী ভাৰতীয় ভাস্কৰ্যশিল্পী আছিল, যিয়ে মুখ্যত শিলৰ কাম কৰিছিল। তেওঁ তেওঁৰ কৰ্মৰ বাবে ভাৰতত কেইবাটাও বঁটা লাভ কৰিছিল, যাৰ ভিতৰত ২০১১ চনত জকনাচাৰী বঁটা আৰু ১৯৯৬ চনত ৰাজ্যোৎসৱ বঁটা অন্যতম। তেওঁৰ বহুকেইটা ভাস্কৰ্য ভাৰতৰ ৰাজহুৱা স্থানত, বিশেষকৈ উপাসনাৰ বাবে মন্দিৰসমূহত আৰু বেংগালুৰু চহৰৰ ৰাজহুৱা স্থাপনাসমূহৰ বাবে নিৰ্মাণ কৰা হৈছিল। তেওঁ ভাৰতীয় কলা আৰু ভাস্কৰ্যৰ বিষয়ে কেইবাখনো পুথিও ৰচনা কৰিছিল।

জীৱনী

মূৰ্তিৰ জন্ম হৈছিল ১৯৪২ চনৰ ২ ডিচেম্বৰত ভাৰতৰ কৰ্ণাটক ৰাজ্যৰ মহীশূৰ জিলাৰ তিৰুমাকুদল নৰছিপুৰৰ এটা ব্ৰাহ্মণ পৰিয়ালত। তেওঁ ভাৰতৰ কৰ্ণাটক ৰাজ্যৰ মহীশূৰ জিলাৰ তিৰুমাকুদল নৰছিপুৰত জন্মগ্ৰহণ কৰিছিল।

কৰ্মজীৱন আৰু কৃতি

মূৰ্তিয়ে মুখ্যত শিলত কাম কৰিছিল, য'ত তেওঁ শিল-বালি, শ্বেল ষ্টোন আৰু গ্ৰেনাইট ব্যৱহাৰ কৰিছিল। যদিও তেওঁ ভাস্কৰ্যৰ হয়সালা শৈলীত প্ৰশিক্ষণ লৈছিল, তথাপি তেওঁ ভাস্কৰ্যৰ অন্যান্য ধাৰা আৰু ৰূপসমূহ অন্বেষণ কৰিছিল। তেওঁ ব্ৰঞ্জ, ফাইবাৰ্গ্লাছ আৰু মাটিৰেও ভাস্কৰ্য নিৰ্মাণ কৰিছিল। কৰ্ণাটক ৰাজ্যৰ ভাস্কৰ্য পৰম্পৰাৰ সৈতে সংগতি ৰাখি তেওঁ চিষ্ট শিলৰ সৈতেও কাম কৰিছিল।

মূৰ্তি তেওঁৰ শিলৰ আবক্ষ মূৰ্তিৰ বাবে জনাজাত আছিল। তেওঁ কেইবাজনো ধ্ৰুপদী কৰ্ণাটকী আৰু হিন্দুস্তানী শাস্ত্ৰীয় সংগীতজ্ঞৰ আবক্ষ মূৰ্তি নিৰ্মাণ কৰিছিল, যাৰ ভিতৰত গংগুবাঈ হাংগল, দৰৈস্বামী আয়েংগাৰ, টি চৌধিয়া, মল্লিকাৰ্জুন মনচুৰ আৰু ভীমসেন যোশী অন্যতম। মুঠৰ ওপৰত, তেওঁৰ ২০০টা ভাস্কৰ্য ভাৰতৰ বিভিন্ন ৰাজহুৱা স্থানত স্থাপন কৰা হৈছে।

মূৰ্তিয়ে কেইবাটাও সাক্ষাৎকাৰত পৰম্পৰাগতভাৱে পুৰুষৰ আধিপত্য থকা ভাস্কৰ্য শিল্পৰ পেচাটোত এগৰাকী মহিলা হিচাপে প্ৰতিষ্ঠা লাভ কৰাৰ প্ৰত্যাহ্বানসমূহৰ বিষয়ে কৈছিল। তেওঁ কৰ্ণাটকৰ সেইসকল বিৰল মহিলাৰ ভিতৰত এজন আছিল যিয়ে মন্দিৰৰ ধৰ্মীয় উপাসনাৰ বাবে ভাস্কৰ্য নিৰ্মাণ কৰিছিল। মূৰ্তিয়ে এইটোও উল্লেখ কৰিছিল যে মহীশূৰৰ ধৰ্মীয় ভাস্কৰ্য থকা মন্দিৰসমূহ দৰ্শন কৰাৰ পাছতেই তেওঁ ভাস্কৰ্য বিদ্যা গ্ৰহণ কৰিবলৈ অনুপ্ৰাণিত হৈছিল। তেওঁ নিৰ্মাণ কৰা কেইবাটাও হিন্দু দেৱ-দেৱীৰ মূৰ্তি উপাসনা স্থলীসমূহত স্থাপন কৰা হৈছে, যাৰ ভিতৰত আধ্যাত্মিক নেতা সত্য সাই বাবাৰ বাবে উছৰ্গিত পুট্টাপৰ্থীৰ এক ধৰ্মীয় প্ৰতিষ্ঠানৰ বাবে নিৰ্মাণ কৰা গণেশৰ আঠ ফুট উচ্চতাৰ মূৰ্তি অন্যতম।

সন্মান আৰু বঁটা

মূৰ্তিয়ে তেওঁৰ কৰ্মৰ বাবে কেইবাটাও ৰাজ্যিক বঁটা লাভ কৰিছিল, যাৰ ভিতৰত কৰ্ণাটক জকনাচাৰী বঁটা, ৰাজ্যিক শিল্পকলা একাডেমী বঁটা (১৯৯৯), ৰাজ্যোৎসৱ বঁটা (১৯৯৬) আৰু সুৱৰ্ণ কৰ্ণাটক বঁটা অন্যতম। জকনাচাৰী বঁটা লাভ কৰা তেওঁ একমাত্ৰ মহিলা।

তথ্যসূত্ৰ